pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม ปล่อยรถขนถุงยังชีพช่วยเหลือผู้ประสบภัยน้ำท่วมจากพายุโซนร้อน "เตี้ยนหมู่" จ.ชัยภูมิ
วันพฤหัสบดีที่ 30 กันยายน 2564
กระทรวงอุตสาหกรรม ปล่อยรถขนถุงยังชีพช่วยเหลือผู้ประสบภัยน้ําท่วมจากพายุโซนร้อน "เตี้ยนหมู่" จ.ชัยภูมิ
กระทรวงอุตสาหกรรมร่วมใจช่วยเหลือผู้ประสบภัยน้ําท่วม ปล่อยรถขนถุงยังชีพ
วันนี้ (30 กันยายน 2564) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ปล่อยรถขนถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ําท่วม" ซึ่งจะนําไปแจกจ่ายให้แก่ประชาชนที่ได้รับผลกระทบจากพายุโซนร้อน "เตี้ยนหมู่" จํานวน 500 ชุด ซึ่งภายในถุงยังชีพประกอบด้วยสิ่งของเครื่องอุปโภค บริโภคที่จําเป็น อาทิ บะหมี่กึ่งสําเร็จรูป ปลากระป๋อง ซีอิ้ว ข้าวสาร สบู่ ยาสีฟัน ทิชชู่ น้ําตาล ยาสระผม เป็นต้น ณ อาคารสํานักงานปลัดกระทรวงอุตสาหกรรม
กระทรวงอุตสาหกรรมหวังเป็นส่วนหนึ่งที่ช่วยบรรเทาความเดือดร้อนให้ประชาชนและส่งกําลังใจให้แก่ทุกภาคส่วนร่วมผ่านสถานการณ์วิกฤตนี้ไปด้วยกัน
รัฐบาลไทย-ข่าวทำเนียบรัฐบาล-สบน. ผนึกกำลังภาครัฐยกระดับการคืนภาษี “วอลเล็ต สบม.”
วันศุกร์ที่ 15 ตุลาคม 2564
สบน. ผนึกกําลังภาครัฐยกระดับการคืนภาษี “วอลเล็ต สบม.”
สบน. ร่วมกับกรมสรรพากร ธปท. และ ธ.กรุงไทย ผนึกกําลังภาครัฐยกระดับบริการขอคืนภาษีหัก ณ ที่จ่าย โดยเป็นครั้งแรกที่ผู้ลงทุนพันธบัตรออมทรัพย์สามารถขอคืนภาษีหัก ณ ที่จ่ายจากดอกเบี้ยพันธบัตรที่ซื้อจากตลาดรองในส่วนที่ได้รับยกเว้นผ่านวอลเล็ต สบม. บนแอปเป๋าตัง
สํานักงานบริหารหนี้สาธารณะ (สบน.) ร่วมกับกรมสรรพากร ธนาคารแห่งประเทศไทย (ธปท.) และธนาคารกรุงไทย จํากัด (มหาชน) (ธนาคารกรุงไทยฯ) ผนึกกําลังภาครัฐยกระดับบริการขอคืนภาษีหัก ณ ที่จ่าย โดยเป็นครั้งแรกที่ผู้ลงทุนพันธบัตรออมทรัพย์สามารถขอคืนภาษีหัก ณ ที่จ่ายจากดอกเบี้ยพันธบัตรที่ซื้อจากตลาดรองในส่วนที่ได้รับยกเว้นผ่านวอลเล็ต สบม. บนแอปพลิเคชันเป๋าตัง ทําให้การลงทุนง่ายและสะดวกกว่าเดิม ตอบโจทย์นโยบายการลงทุนด้วยนวัตกรรมเพื่อขับเคลื่อนเศรษฐกิจดิจิทัล
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า สบน. พัฒนาต่อยอดการลงทุนผ่านวอลเล็ต สบม. บนแอปพลิเคชันเป๋าตังอย่างต่อเนื่อง เพื่ออํานวยความสะดวกและยกระดับบริการภาครัฐ โดยผู้ที่เข้าเกณฑ์ได้รับยกเว้นภาษีและได้รับเงินคืนจะเป็นผู้ซื้อพันธบัตรออมทรัพย์ในตลาดรองผ่านวอลเล็ต สบม. บนแอปพลิเคชันเป๋าตัง ซึ่งได้เชื่อมโยงข้อมูลภาษีกับกรมสรรพากร ทําให้สามารถตรวจสอบการหักภาษีตามจํานวนวันที่ถือครองจริง โดยหากได้รับสิทธิยกเว้นภาษี ผู้ลงทุนจะได้รับเงินคืนเข้าวอลเล็ต สบม. ประมาณ 10 วันทําการ หลังจากได้รับดอกเบี้ย การดําเนินการในครั้งนี้ นอกจากจะอํานวยความสะดวกในการขอคืนภาษีหัก ณ ที่จ่ายให้กับผู้ลงทุนอัตโนมัติ ซึ่งผู้ลงทุนยังสามารถเรียกดูรายการภาษีหัก ณ ที่จ่ายได้จากวอลเล็ต สบม. แล้ว ยังเพิ่มประสิทธิภาพกระบวนงานให้กับทุกหน่วยงานที่เกี่ยวข้อง และส่งเสริมการซื้อพันธบัตรออมทรัพย์ผ่านตลาดรองอีกด้วย
ผู้สนใจสามารถซื้อขายพันธบัตรและใช้บริการขอคืนภาษีอัตโนมัติผ่านวอลเล็ต สบม. บนแอปพลิเคชันเป๋าตังได้ตั้งแต่บัดนี้ต้นไป โดยผู้ที่เคยยืนยันตัวตนทางอิเล็กทรอนิกส์ด้วยบัตรประชาชน (Dip chip) ที่ธนาคารกรุงไทยแล้ว สามารถสแกนใบหน้าในแอปพลิเคชัน และทําธุรกรรมตลาดรองได้ทันทีโดยไม่มีค่าธรรมเนียม ซึ่งผู้ลงทุนจะสามารถทราบราคาพันธบัตร ตรวจสอบรายละเอียดและสถานะธุรกรรม และรายการที่หักภาษีทั้งแบบรายรุ่นและรายปีภาษีได้ทันทีผ่านวอลเล็ต สบม. บนแอปพลิเคชันเป๋าตัง สบน. ขอขอบคุณที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจําหน่ายพันธบัตรออมทรัพย์ผ่านเว็บไซต์ http://www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กิจกรรม “จิตอาสา บริจาคโลหิต” เพื่อเฉลิมพระเกียรติและถวายเป็นพระราชกุศล
วันศุกร์ที่ 5 สิงหาคม 2565
กิจกรรม “จิตอาสา บริจาคโลหิต” เพื่อเฉลิมพระเกียรติและถวายเป็นพระราชกุศล
กิจกรรม “จิตอาสา บริจาคโลหิต” เพื่อเฉลิมพระเกียรติและถวายเป็นพระราชกุศล เนื่องในวันเฉลิมพระชนมพรรษาพระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
กิจกรรม “จิตอาสา บริจาคโลหิต” เพื่อเฉลิมพระเกียรติและถวายเป็นพระราชกุศล
เนื่องในวันเฉลิมพระชนมพรรษาพระบาทสมเด็จพระเจ้าอยู่หัว
และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 5 สิงหาคม 2565
เวลา 9.00 - 12.00 น.
กระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐบาลโชว์ตัวเลขเงินลงทุนต่างชาติไหลเข้าต่อเนื่อง สี่เดือนแรกรวม 3.6 หมื่นล้าน อุตสาหกรรมเทคโนโลยีขั้นสูงเนื้อหอม
วันอาทิตย์ที่ 22 พฤษภาคม 2565
รัฐบาลโชว์ตัวเลขเงินลงทุนต่างชาติไหลเข้าต่อเนื่อง สี่เดือนแรกรวม 3.6 หมื่นล้าน อุตสาหกรรมเทคโนโลยีขั้นสูงเนื้อหอม
รัฐบาลโชว์ตัวเลขเงินลงทุนต่างชาติไหลเข้าต่อเนื่อง สี่เดือนแรกรวม 3.6 หมื่นล้าน อุตสาหกรรมเทคโนโลยีขั้นสูงเนื้อหอม
วันนี้ (22 พฤษภาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ภายใต้การขับเคลื่อนการส่งเสริมการลงทุนจากบริษัทต่างชาติ โดยเฉพาะบริษัทที่เป็นเทคโนโลยีขั้นสูง มีนวัตกรรม เพื่อให้ประเทศไทยได้ประโยชน์จากการถ่ายโอนองค์ความรู้ เป็นประโยชน์ต่อการพัฒนาผู้เชี่ยวชาญ บุคลากร และนวัตกรรมในประเทศ ซึ่งรัฐบาลได้กําหนดเงื่อนไขการลงทุนเพื่อแลกกับสิทธิประโยชน์ต่างๆ มุ่งสู่เป้าหมายให้ประเทศเป็นศูนย์กลางของการลงทุนในภูมิภาค โดยในช่วงเวลาที่ผ่านมา แม้ภายใต้สถานการณ์โควิด-19 ตัวเลขนักลงทุนต่างชาติขออนุญาตประกอบธุรกิจมีเพิ่มขึ้นอย่างต่อเนื่อง และอยู่ในกลุ่มอุตสาหกรรมเป้าหมาย เม็ดเงินลงทุนของสี่เดือนแรกปี 2565 จํานวนรวม 3.6 หมื่นล้านบาท
ทั้งนี้ กระทรวงพาณิชย์รายงานว่า คณะกรรมการการประกอบธุรกิจของคนต่างด้าว ได้อนุญาตให้คนต่างชาติประกอบธุรกิจ ในเดือนเมษายน ที่ผ่านมา จํานวน 50 ราย คิดเป็นเม็ดเงินลงทุนรวม 9,997 ล้านบาท เดือนมีนาคม จํานวน 53 ราย มีเม็ดเงินลงทุนรวม 10,838 ล้านบาท เดือนกุมภาพันธ์ จํานวน จํานวน 44 ราย เม็ดเงินลงทุนรวม 5,781 ล้านบาท และเดือนมกราคม จํานวน 49 ราย เงินลงทุนทั้งสิ้น 9,767 ล้านบาท ซึ่งธุรกิจส่วนใหญ่อยู่ในอุตสาหกรรมเป้าหมาย (New S-Curve) อาทิ บริการให้ใช้แพลตฟอร์มแอปพลิเคชั่นสําหรับการขนส่งผู้โดยสารและสินค้า บริการขุดเจาะปิโตรเลียม บริการตรวจสอบ ซ่อมแซม และบํารุงรักษาสินค้าประเภทเครื่องมือแพทย์ บริการสถานีอัดประจุไฟฟ้า (Electric Vehicle Charging Station) สําหรับรถยนต์ที่ใช้พลังงานไฟฟ้า บริการรับจ้างผลิตและประกอบรถยนต์ เป็นต้น
นางสาวรัชดา กล่าวต่อว่า เพื่อเป็นการประชาสัมพันธ์ถึงสิทธิพิเศษการลงทุนและศักยภาพในการเป็นฐานการผลิตของประเทศ รวมถึงการเข้าถึงกลุ่มนักลงทุนให้มากขึ้น บีโอไอได้เตรียมแผนโรดโชว์ในต่างประเทศ อาทิ ยุโรป สหรัฐ เกาหลีใต้ โดยเฉพาะอย่างยิ่งญี่ปุ่น ซึ่งเป็นประเทศที่เข้ามาขอรับการส่งเสริมการลงทุนสูงสุดในปี 2564 และในโอกาสที่กระทรวงพาณิชย์ เป็นเจ้าภาพจัดประชุมรัฐมนตรีการค้าเอเปค ระหว่างวันที่ 19-22 พ.ค. นี้ ถือเป็นโอกาสที่ดีในการเสริมสร้างบรรยากาศเพื่อดึงดูดการลงทุนอีกด้วย ซึ่งการลงทุนของเอกชนทั้งไทยและต่างชาติเป็นเครื่องยนต์สําคัญของการขยายตัวทางเศรษฐกิจ ควบคู่ไปกับการฟื้นตัวของการท่องเที่ยวและธุรกิจที่เกี่ยวเนื่อง การส่งออกที่ขยายตัวอย่างมาก จึงจะส่งผลให้เศรษฐกิจในภาพรวมปีนี้เติบโต 2.5-3.5% แม้จะยังคงมีปัจจัยเสี่ยงจากความผันผวนเศรษฐกิจโลก และความไม่แน่นอนของสถานการณ์การแพร่ระบาดโควิด-19
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีขอ สธ. วางแผนรับมือล่วงหน้าในการรองรับนักท่องเที่ยวที่คาดว่า จะเพิ่มมากขึ้น หลังไทยจะยกเว้นการลงทะเบียน Thailand Pass ของคนต่างชาติ
วันพุธที่ 22 มิถุนายน 2565
โฆษกรัฐบาลเผย นายกรัฐมนตรีขอ สธ. วางแผนรับมือล่วงหน้าในการรองรับนักท่องเที่ยวที่คาดว่า จะเพิ่มมากขึ้น หลังไทยจะยกเว้นการลงทะเบียน Thailand Pass ของคนต่างชาติ
โฆษกรัฐบาลเผย นายกรัฐมนตรีขอ สธ. วางแผนรับมือล่วงหน้าในการรองรับนักท่องเที่ยวที่คาดว่า จะเพิ่มมากขึ้น หลังไทยจะยกเว้นการลงทะเบียน Thailand Pass ของคนต่างชาติ วันนี้ พบผู้ติดเชื้อรายใหม่ 2,387 ราย ในประเทศ 2,383 ราย และมาจากต่างประเทศ 4 ราย
วันนี้ (22 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายกระทรวงสาธารณสุข เฝ้าสังเกตสถานการณ์โควิด-19 ในยุโรปโดยขอให้วางแผนรับมือล่วงหน้าในการรองรับนักท่องเที่ยวที่จะเข้ามาหลังไทยจะมีประกาศยกเว้นการลงทะเบียน Thailand Pass ของคนต่างชาติ หลังจากมีการพบไวรัสโควิด-19 โอไมครอนสายพันธุ์ย่อย BA.4/BA.5 เพิ่มขึ้นในยุโรปอย่างมีนัยสําคัญ เช่น โปรตุเกส อังกฤษ ออสเตรีย เนเธอร์แลนด์ ฝรั่งเศส เยอรมัน ซึ่งจากฐานข้อมูล (รหัสพันธุกรรมทั้งจีโนม) โควิดโลก “GISAID” ระบุว่าประเทศไทยมีผู้ติดเชื้อโอไมครอนสายพันธุ์ย่อย BA.4, BA.5, และ BA.2.12.1 ไปแล้วจํานวน 23, 26, และ 18 ราย ซึ่งยังเป็นจํานวนที่ไม่น่ากังวล อยู่ในเกณฑ์ที่ควบคุมได้ โดยสถานการณ์โควิด-19 ในไทยอยู่ในระดับทรงตัวและมีแนวโน้มดีขึ้น เชื่อมั่นว่าถ้าทุกคนร่วมมือร่วมใจกัน ปฏิบัติตามมาตรการของทางสาธารณสุข เพื่อสร้างให้ไทยเป็นพื้นที่ปลอดภัยทั้งสําหรับคนไทยและชาวต่างประเทศที่จะเดินทางมาท่องเที่ยวในไทยด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,387 ราย จําแนกเป็น ผู้ติดเชื้อในประเทศ 2,383 ราย และผู้ป่วยมาจากต่างประเทศ 4 ราย ผู้เสียชีวิต 19 ราย ผู้ที่กําลังรักษาตัว 21,152 ราย และมียอดผู้ที่หายป่วยกลับบ้านแล้ว 1,683 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,281,494 ราย จํานวนผู้ที่หายป่วยสะสมจํานวน 2,284,758 ราย จํานวนผู้ป่วยปอดอักเสบรักษาตัวอยู่ในโรงพยาบาล 608 ราย
รัฐบาลไทย-ข่าวทำเนียบรัฐบาล-สาขาของแบงก์รัฐในห้างสรรพสินค้า พร้อมกลับมาเปิดให้บริการวันนี้
วันพฤหัสบดีที่ 19 สิงหาคม 2564
สาขาของแบงก์รัฐในห้างสรรพสินค้า พร้อมกลับมาเปิดให้บริการวันนี้
สมาคมสถาบันการเงินของรัฐ และสถาบันการเงินสมาชิก 4 แห่ง ที่มีสาขาให้บริการในห้างสรรพสินค้า พร้อมเปิดบริการสาขาในห้างสรรพสินค้า ศูนย์การค้า และคอมมูนิตี้มอลล์ ตั้งแต่วันพุธที่ 18 ส.ค.2564 เป็นต้นไป ตามที่ ศบค.มีมติให้ปรับมาตรการในพื้นที่แดงเข้ม
สมาคมสถาบันการเงินของรัฐ (สงร.) และสถาบันการเงินสมาชิก 4 แห่ง ที่มีสาขาให้บริการในห้างสรรพสินค้า ประกอบด้วย ธนาคารอาคารสงเคราะห์ (ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) และธนาคารอิสลามแห่งประเทศไทย (ธอท.) พร้อมเปิดให้บริการสาขาของธนาคารในห้างสรรพสินค้า ศูนย์การค้า และคอมมูนิตี้มอลล์ ตั้งแต่วันพุธที่ 18 สิงหาคม 2564 เป็นต้นไป ตามที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค.ได้มีมติให้ปรับมาตรการในพื้นที่ควบคุมสูงสุดและเข้มงวด 29 จังหวัด (สีแดงเข้ม) โดยให้เปิดกิจการธนาคาร/สถาบันการเงินในศูนย์การค้า/ห้างสรรพสินค้าได้ เพื่อกระจายช่องทางการใช้บริการและอํานวยความสะดวกให้ประชาชน โดยมีมาตรการป้องกันโรคอย่างเคร่งครัด 26 ข้อปฏิบัติตามข้อเสนอของสมาคมศูนย์การค้าไทย
ปัจจุบัน สถาบันการเงินสมาชิกสมาคมสถาบันการเงินของรัฐทั้ง 4 แห่ง พร้อมให้บริการลูกค้าที่สาขาในห้างสรรพสินค้า ศูนย์การค้า และคอมมูนิตี้มอลล์ โดยคํานึงถึงความปลอดภัยทั้งของลูกค้า และพนักงานทุกคนเป็นสําคัญ พร้อมกําหนดวิธีบริหารจัดการในสาขาภายใต้มาตรการด้านสาธารณสุขอย่างเคร่งครัด ซึ่งธนาคารจะพิจารณาการเปิดหรือปิดสาขาและปฏิบัติตามประกาศของจังหวัดหรือรัฐบาลและเจ้าของพื้นที่ โดยสามารถตรวจสอบรายชื่อสาขาที่เปิดให้บริการได้ทาง website ของแต่ละธนาคาร และสมาคมสถาบันการเงินของรัฐ ได้กําหนดแนวทางการเปิดให้บริการ ดังนี้
1.สาขาธนาคารที่อยู่ในห้างสรรพสินค้า สาขาในศูนย์การค้า และสาขาในคอมมูนิตี้มอลล์ ในพื้นที่สีแดงเข้ม29 จังหวัด จะเปิดให้บริการตามปกติตั้งแต่วันที่ 18 สิงหาคม 2564 โดยให้บริการไม่เกินเวลา 17.00 น.
2.สาขาในห้างสรรพสินค้า สาขาในศูนย์การค้า หรือ สาขาในคอมมูนิตี้มอลล์ ที่ตั้งอยู่ในจังหวัดนอกเขตพื้นที่สีแดงเข้มหรือพื้นที่ควบคุมอื่น ๆ ยังเปิดให้บริการไม่เกินเวลา 17.00 น.
3.สาขาทั่วไปที่เป็นสาขา Stand Alone และไม่ใช่สาขาธนาคารในห้างสรรพสินค้า สามารถเปิดให้บริการตามปกติ 5 วัน หรือ 7 วันทําการ ขึ้นกับการพิจารณาของแต่ละธนาคาร แต่จะเปิดให้บริการไม่เกินเวลา 15.30 น.
4.สาขาใน 3 จังหวัดภาคใต้ ประกอบด้วย ปัตตานี ยะลา และนราธิวาส เปิดให้บริการไม่เกินเวลา 15.00 น
ทั้งนี้ ธนาคารขอแนะนําให้ลูกค้าทําธุรกรรมผ่านช่องทาง Mobile Banking เพื่อลดการเดินทาง ลดความเสี่ยง และการสัมผัส รวมถึงของดให้บริการแลกเหรียญ และธนบัตรย่อยเป็นการชั่วคราว สําหรับลูกค้าที่ได้รับผลกระทบจาก COVID-19 สามารถติดต่อใช้บริการผ่านช่องทางออนไลน์ต่าง ๆ อาทิ Call Center Line@ Facebook Website และ Mobile Application
สมาคมสถาบันการเงินของรัฐ
ชั้น 9 อาคาร 2 ธนาคารอาคารสงเคราะห์ สํานักงานใหญ่ เลขที่ 63 ถนนพระราม 9 แขวงห้วยขวาง เขตห้วยขวาง กรุงเทพมหานคร 10310
โทร. 0-2202-1868 และ 0-2202-1961
รัฐบาลไทย-ข่าวทำเนียบรัฐบาล-กรมทางหลวงชนบท รองรับการเติบโตของเมือง เพิ่มประสิทธิภาพการคมนาคมขนส่ง แบ่งเบาการจราจรบนถนนสายหลัก
วันพุธที่ 20 เมษายน 2565
กรมทางหลวงชนบท รองรับการเติบโตของเมือง เพิ่มประสิทธิภาพการคมนาคมขนส่ง แบ่งเบาการจราจรบนถนนสายหลัก
ตามนโยบายของรัฐมนตรีว่าการกระทรวงคมนาคม สร้างถนนผังเมืองรวมเมืองอุตรดิตถ์ คืบหน้ากว่า 39% คาดแล้วเสร็จปี 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนน สาย ง1 ผังเมืองรวมเมืองอุตรดิตถ์ จังหวัดอุตรดิตถ์ โดยปัจจุบันผลงานการก่อสร้างมีความคืบหน้าไปแล้วกว่าร้อยละ 39 ขณะนี้บางช่วงอยู่ระหว่างการปูผิวจราจร ซึ่งคาดว่าจะดําเนินการก่อสร้างแล้วเสร็จสมบูรณ์ประมาณเดือนมีนาคม 2566
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในเรื่องของการแก้ไขปัญหาการจราจรติดขัดในเขตชุมชนเมืองอุตรดิตถ์แบ่งเบาการจราจรบนถนนสายหลัก เชื่อมโยงโครงข่ายการคมนาคมอย่างต่อเนื่องและมีประสิทธิภาพมากยิ่งขึ้น เป็นการรองรับการพัฒนาเมืองและการเจริญเติบโตของเมืองในอนาคต ทช. จึงได้ดําเนินโครงการก่อสร้างถนน สาย ง1 ผังเมืองรวมเมืองอุตรดิตถ์ จังหวัดอุตรดิตถ์ โดยใช้งบประมาณในการก่อสร้างรวม 336 ล้านบาท ซึ่งลักษณะการก่อสร้างเป็นถนนแอสฟัลท์ติกคอนกรีตขนาด 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร แต่สําหรับช่วงบริเวณทางแยกจะก่อสร้างเป็นผิวจราจรเป็นแบบคอนกรีตเสริมเหล็ก เขตทางทั่วไป 30 - 50 เมตร มีระบบระบายน้ํา ไฟฟ้าแสงสว่าง สัญญาณไฟจราจรและสิ่งอํานวยความปลอดภัยบนสายทาง
สําหรับโครงการดังกล่าวมีจุดเริ่มต้นจากถนนทางหลวงแผ่นดินหมายเลข 1045 บริเวณทางแยกม่อนดินแดงไปบรรจบกับถนนทางหลวงแผ่นดินหมายเลข 1041 จุดสิ้นสุดโครงการเชื่อมกับถนนทางหลวงแผ่นดินหมายเลข 102 และ 117 บริเวณห้างเทสโก้โลตัส (สาขาอุตรดิตถ์) มีความยาวพื้นที่ก่อสร้างรวมทั้งสิ้น 7.425 กิโลเมตร
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีลงนามถวายพระพร และถวายสัตย์ปฏิญาณเพื่อเป็นข้าราชการที่ดี และพลังของแผ่นดิน ประจำปี พ.ศ. 2565
วันศุกร์ที่ 22 กรกฎาคม 2565
สถาบันการบินพลเรือน จัดพิธีลงนามถวายพระพร และถวายสัตย์ปฏิญาณเพื่อเป็นข้าราชการที่ดี และพลังของแผ่นดิน  ประจําปี พ.ศ. 2565
...
สถาบันการบินพลเรือน จัดพิธีลงนามถวายพระพร และถวายสัตย์ปฏิญาณเพื่อเป็นข้าราชการที่ดี และพลังของแผ่นดิน ประจําปี พ.ศ. 2565
นางสาวภัคณัฏฐ์ มากช่วย ผู้ว่าการสถาบันการบินพลเรือน กระทรวงคมนาคม เป็นประธานกล่าวนําพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี พ.ศ. 2565 พร้อมด้วยคณะผู้บริหาร พนักงานและนักศึกษา สบพ. พร้อมทั้งร่วมลงนามถวายพระพรชัยมงคล เนื่องในวันเฉลิมพระชนมพรรษาพระบาทสมเด็จพระเจ้าอยู่หัว เมื่อวันที่ 22 กรกฎาคม 2565 ณ สบพ. กรุงเทพฯ เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้​
รัฐบาลไทย-ข่าวทำเนียบรัฐบาล-เห็นชอบ รพ.สต. ให้บริการฉีดวัคซีนโควิด-19
วันพุธที่ 25 สิงหาคม 2564
เห็นชอบ รพ.สต. ให้บริการฉีดวัคซีนโควิด-19
วันพุธที่  25 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ศูนย์ปฏิบัติการฉุกเฉินด้านการแพทย์และสาธารณสุข เห็นชอบแนวทางให้บริการฉีดวัคซีนป้องกันโรคโควิด-19 ใน รพ.ส่งเสริมสุขภาพประจําตําบล และหน่วยฉีดวัคซีนเคลื่อนที่ เพื่อให้ประชาชนเข้าถึงวัคซีนได้มากขึ้น เบื้องต้นนําร่องที่ จ.นครราชสีมา โดยสํานักงานสาธารณสุขจังหวัดนครราชสีมาจัดจุดให้บริการฉีดวัคซีน ณ สถานีอนามัยเฉลิมพระเกียรติ 60 พรรษา นวมินทราชินี ต.หนองสาหร่าย อ.ปากช่อง และส่งหน่วยฉีดวัคซีนเคลื่อนที่ไปให้บริการแก่ผู้ป่วยติดบ้านและติดเตียงถึงที่บ้าน ทั้งนี้ รพ.ที่จะจัดหน่วยฉีดวัคซีนโควิด-19เคลื่อนที่ออกให้บริการแก่ประชาชนได้นั้นจะต้องเตรียมความพร้อมทั้งด้านบุคลากรและอุปกรณ์ในการดูแลอาการข้างเคียงที่อาจเกิดขึ้นภายใน 30 นาทีหลังได้รับวัคซีนด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ย้ำรัฐบาลผลักดันขับเคลื่อนการตรากฎหมาย กำหนดมาตรการคุ้มครองข้อมูลส่วนบุคคลของประเทศ
วันจันทร์ที่ 23 พฤษภาคม 2565
นายกฯ เปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ย้ํารัฐบาลผลักดันขับเคลื่อนการตรากฎหมาย กําหนดมาตรการคุ้มครองข้อมูลส่วนบุคคลของประเทศ
นายกฯ เปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ย้ํารัฐบาลผลักดันขับเคลื่อนการตรากฎหมาย กําหนดมาตรการคุ้มครองข้อมูลส่วนบุคคลของประเทศ ให้สอดคล้องหลักการสากล สร้างความเชื่อมั่นให้สังคมทุกระดับ มีผลบังคับใช้ 1 มิ.ย. 65 นี้
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (23 พฤษภาคม 2565) เวลา 14.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานกล่าวเปิดงานสัมมนาแนวทางการบังคับใช้พระราชบัญญัติคุ้มครองข้อมูลส่วนบุคคล พ.ศ. 2562 ผ่านบันทึกวีดิทัศน์ ซึ่งจัดขึ้นในรูปแบบ Online และ Onsite ณ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ กรุงเทพฯ สรุปสาระสําคัญดังนี้
นายกรัฐมนตรีกล่าวว่า ปัจจุบันระบบดิจิทัลกลายเป็นส่วนสําคัญในการขับเคลื่อนการพัฒนาประเทศในทุกมิติ มีหลากหลายช่องทางในการติดต่อสื่อสาร ซึ่งจะมีการจัดเก็บข้อมูลส่วนบุคคลก่อนเข้าใช้งาน และพบว่ามีการละเมิดข้อมูลส่วนบุคคลเป็นจํานวนมาก ตลอดจนองค์กรต่าง ๆ ยังไม่ตระหนักถึงการรักษาความปลอดภัยของข้อมูลที่เก็บจากประชาชน ทําให้ข้อมูลมีการรั่วไหลออกไปยังผู้ไม่ประสงค์ดี สร้างความเดือดร้อนให้แก่เจ้าของข้อมูลส่วนบุคคล และก่อให้เกิดความเสียหายต่อประเทศโดยรวม ดังนั้น รัฐบาลจึงพยายามผลักดันและขับเคลื่อนการตราพระราชบัญญัติข้อมูลส่วนบุคคล พ.ศ. 2562 ขึ้น เพื่อกําหนดมาตรการในการคุ้มครองข้อมูลส่วนบุคคลของประเทศ ให้หน่วยงานทั้งภาครัฐ เอกชน และประชาชนทั่วไปได้ปฏิบัติตาม และเพื่อให้สอดคล้องตามหลักการสากลที่ประเทศต่าง ๆ ให้ความสําคัญ และต่างนําหลักการคุ้มครองข้อมูลส่วนบุคคลตราเป็นกฎหมายเพื่อคุ้มครองประชาชน ทั้งนี้ พระราชบัญญัติคุ้มครองข้อมูลส่วนบุคคลดังกล่าวจะมีการบังคับใช้ในวันที่ 1 มิถุนายน 2565 นี้ ซึ่งจะก่อเกิดผลดีและเป็นประโยชน์ ในการสร้างความเชื่อมั่นให้กับสังคมในทุกระดับ ประชาชนได้รับทราบวัตถุประสงค์ของการจัดเก็บข้อมูล และมีสิทธิต่าง ๆ ที่ชัดเจนเกี่ยวกับข้อมูลส่วนบุคคลของตน หน่วยงานภาครัฐและเอกชนมีมาตรฐานในการจัดการดูแลข้อมูลอย่างเหมาะสมและปลอดภัย ประเทศมีมาตรการคุ้มครองข้อมูลส่วนบุคคลสอดคล้องหลักการสากล รวมทั้งสามารถสร้างสังคมที่เข้มแข็ง เนื่องจากสามารถตรวจสอบการดําเนินงานภาครัฐและภาคธุรกิจเกี่ยวกับการคุ้มครองข้อมูลส่วนบุคคลให้มีความถูกต้องเหมาะสม
พร้อมกันนี้ นายกรัฐมนตรีกล่าวว่าได้เน้นย้ําให้ทุกภาคส่วนเร่งเดินหน้าในการสร้างความรู้ความเข้าใจ และสร้างความตระหนักในเรื่องสิทธิ ในฐานะการเป็นเจ้าของข้อมูลส่วนบุคคลแก่ประชาชน รวมทั้งส่งเสริมให้องค์กรต่าง ๆ ทั้งภาครัฐและเอกชน ตระหนักถึงการปฏิบัติตามกฎหมายดังกล่าว เพื่อให้การขับเคลื่อนเรื่องการคุ้มครองข้อมูลส่วนบุคคลของประเทศดําเนินไปอย่างมีประสิทธิภาพ
ทั้งนี้ การจัดงานสัมมนาแนวทางการบังคับใช้พระราชบัญญัติคุ้มครองข้อมูลส่วนบุคคล พ.ศ. 2562 จัดขึ้นเพื่อให้ผู้บริหารหน่วยงานทั้งภาครัฐและเอกชน ผู้ปฏิบัติงานด้านการจัดการดูแลข้อมูลของหน่วยงาน สื่อมวลชน และทุกภาคส่วนที่เกี่ยวข้องได้ตระหนักรู้ถึงแนวทางการปฏิบัติตามกฎหมายคุ้มครองข้อมูลส่วนบุคคลและสามารถปฏิบัติตามกฎหมายคุ้มครองข้อมูลส่วนบุคคลที่จะมีผลบังคับใช้ ในวันที่ 1 มิถุนายน 2565 นี้
..........................................
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานประชุมการดำเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายพัฒนาอุตสาหกรรม
วันจันทร์ที่ 11 ตุลาคม 2564
ปลัดกอบชัยฯ เป็นประธานประชุมการดําเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายพัฒนาอุตสาหกรรม
การประชุมการดําเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายพัฒนาอุตสาหกรรม
ปลัดกอบชัยฯ เป็นประธานประชุมการดําเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายพัฒนาอุตสาหกรรม
วันนี้ (11  ตุลาคม  2564)  นายกอบชัย  สังสิทธิสวัสดิ์  ปลัดกระทรวงอุตสาหกรรม เป็นประธานการประชุมการดําเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายการพัฒนาอุตสาหกรรม  ครั้งที่ 1/2564  พร้อมรับทราบแนวทาง ปัญหาอุปสรรคในการดําเนินงาน โดยมี นางวรวรรรณ  ชิตอรุณ  รองปลัดกระทรวงอุตสาหกรรม นายวิษณุ  ทับเที่ยง  หัวหน้าผู้ตรวจราชการกระทรวงอุตสาหกรรม อธิบดี  ผู้อํานวยการสถาบันเครือข่ายกระทรวงอุตสาหกรรม และผู้บริหารที่เกี่ยวข้องเข้าร่วมประชุม ผ่านระบบ ZOOM Meeting ณ ห้องประชุม อก.1  สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม. เห็นชอบร่างกฏกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... ลดภาษีสรรพสามิตน้ำมันดีเซล 3 บาทต่อลิตร 3 เดือน
วันอังคารที่ 15 กุมภาพันธ์ 2565
ครม. เห็นชอบร่างกฏกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. ....  ลดภาษีสรรพสามิตน้ํามันดีเซล 3 บาทต่อลิตร 3 เดือน
ครม. เห็นชอบร่างกฏกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. ....  ลดภาษีสรรพสามิตน้ํามันดีเซล 3 บาทต่อลิตร 3 เดือน
วันที่ 15 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าที่ประชุมคณะรัฐมนตรี (ครม.) เห็นชอบร่างกฏกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... โดยมีสาระสําคัญเป็นการปรับลดอัตราภาษีสรรพสามิตน้ํามันดีเซล และน้ํามันอื่นๆที่คล้ายกัน ตั้งแต่วันที่กฎกระทรวงมีผลใช้บังคับถึงวันที่ 20 พฤษภาคม 2565 เพื่อบรรเทาความเดือดร้อนของประชาชนผ่านราคาขายปลีกน้ํามันในประเทศที่ลดลงโดยตรง และสะท้อนไปยังราคาสินค้าอุปโภคบริโภคที่จะลดลงตามไปด้วย ซึ่งจะทําให้โครงสร้างราคาขายปลีกน้ํามันดีเซล ปรับลดประมาณ 3บาท/ลิตร
โดยรายละเอียด มีดังนี้
น้ํามันดีเซลที่มีปริมาณกํามะถัน เกินร้อยละ 0.005 โดยน้ําหนัก อัตราภาษีเดิม 6.440 บาท อัตราภาษีใหม่ 3.440 บาทน้ํามันดีเซลที่มีปริมาณกํามะถันไม่เกินร้อยละ 0.005 โดยน้ําหนัก อัตราภาษีเดิม 6.440 บาท อัตราภาษีใหม่ 3.440
น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสม ไม่เกินร้อยละ 4 อัตราภาษีเดิม 6.440 บาท อัตราภาษีใหม่ 3.440 บาท น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสม เกินร้อยละ 4 แต่ไม่เกินร้อยละ 7 อัตราภาษีเดิม 5.990 บาท อัตราภาษีใหม่ 3.200 บาท น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมเกินร้อยละ 7 แต่ไม่เกินร้อยละ 9 อัตราภาษีเดิม 5.930 บาท อัตราภาษีใหม่ 3.170 บาท ทั้งนี้ อัตราภาษีใหม่ จะมีผลตั้งแต่วันที่กฎกระทรวงมีผลใช้บังคับถึงวันที่ 20 พฤษภาคม 2565 จากนั้นตั้งแต่วันที่ 21 พฤษภาคม 2565 จะกลับสู่อัตราภาษีเดิม
“คาดการณ์ว่า จะทําให้ภาครัฐสูญเสียรายได้ภาษีสรรพสามิตสินค้าน้ํามันและผลิตภัณฑ์น้ํามันประมาณ 17,100 ล้านบาท จากปริมาณน้ํามันที่มีการชําระภาษี 4 เดือนแรกของปีงบประมาณ 2565 ที่จัดเก็บลดลงประมาณ 5,700 ล้านบาทต่อเดือน เป็นระยะเวลา 3 เดือน แต่จะเป็นการช่วยเศรษฐกิจในภาพรวมของประเทศ อาทิ อุตสาหกรรมการผลิต การเกษตร การท่องเที่ยวและบริการ และการขนส่ง” นาย ธนกร กล่าว
------------------------------
รัฐบาลไทย-ข่าวทำเนียบรัฐบาล-กรมการขนส่งทางราง จัดกิจกรรมถ่ายทอดเทคโนโลยีและประชาสัมพันธ์ความรู้ ครั้งที่ 3
วันพุธที่ 30 มีนาคม 2565
กรมการขนส่งทางราง จัดกิจกรรมถ่ายทอดเทคโนโลยีและประชาสัมพันธ์ความรู้ ครั้งที่ 3
ส่งเสริมความรู้ด้านความปลอดภัย พัฒนาระบบขนส่งทางรางให้เต็มประสิทธิภาพ
กรมการขนส่งทางราง (ขร.) กระทรวงคมนาคม จัดกิจกรรมการถ่ายทอดเทคโนโลยีและประชาสัมพันธ์ความรู้ ครั้งที่ 3 โครงการศึกษาการพัฒนาระบบกํากับดูแลความปลอดภัยและความมั่นคงของการขนส่งทางราง เพื่อถ่ายทอดความรู้เกี่ยวกับการอพยพของระบบขนส่งทางราง โดยแบ่งเป็นแผนการจัดการด้านความปลอดภัยของการขนส่งทางราง (Safety Operation Plan) และการอพยพของระบบขนส่งทางราง เพื่อให้เกิดการจัดทํามาตรฐาน มาตรการกํากับดูแลด้านความปลอดภัยและความมั่นคงการขนส่งทางรางให้มีความเหมาะสม โดยมี นายพิเชฐ คุณาธรรมรักษ์ รองอธิบดีกรมการขนส่งทางราง ให้เกียรติเป็นประธานเปิดงาน พร้อมด้วยคณะผู้บริหารและหน่วยงานที่เกี่ยวข้อง เข้าร่วมการประชุม ณ ห้องบอลรูม 2 ชั้น 4 โรงแรมอินเตอร์ คอนติเนนตัล กรุงเทพฯ ในวันที่ 30 มีนาคม 2565 เวลา 09.00 น.
รองอธิบดีกรมการขนส่งทางราง เปิดเผยว่า ประเทศไทยได้พัฒนาระบบการขนส่งทางรางมาอย่างต่อเนื่อง ทั้งโครงการรถไฟทางคู่และโครงการรถไฟความเร็วสูง รวมถึงรถไฟฟ้าขนส่งมวลชน เพื่อพัฒนาโครงสร้างพื้นฐานด้านคมนาคมให้ครอบคลุมพื้นที่ทั่วประเทศ และสนับสนุนการขนส่งทางรางให้เป็นโครงข่ายหลักในการเดินทางและขนส่งสินค้า ดังนั้น การที่จะยกระดับการขนส่งทางรางของประเทศ จําเป็นต้องมีการกําหนดมาตรฐานกลางสําหรับการขนส่งทางรางขึ้น เพื่อให้การพัฒนาระบบการขนส่งทางรางของประเทศเป็นไปในทิศทางเดียวกัน โดยเฉพาะมาตรการกํากับดูแลด้านความปลอดภัยและความมั่นคงของการขนส่งทางราง ตลอดจนการจัดทําร่างข้อบังคับทางกฏหมายลําดับต่างๆ สําหรับผลักดันแผนปฏิบัติการในระยะเร่งด่วน ระยะกลาง และระยะยาว เพื่อให้ประชาชนผู้ใช้บริการระบบรางได้รับความปลอดภัยและความสะดวกในการเดินทางระบบราง
สําหรับการประชุมในวันนี้ ได้มีการนําเสนอข้อมูลรายละเอียดด้าน “การอพยพของระบบขนส่งทางราง” ในหัวข้อเรื่อง “แผนการจัดการด้านความปลอดภัยของการขนส่งทางราง (Safety Operation Plan)” บรรยายโดย Mr.Hans Oberkampf ที่ปรึกษาสถาบันเทคโนโลยีพระจอมเกล้าเจ้าคุณทหารลาดกระบัง และการบรรยายในหัวข้อเรื่อง “การอพยพในอุโมงค์ของระบบขนส่งทางราง” บรรยายโดย Professor John Roberts ที่ปรึกษาสถาบันเทคโนโลยีพระจอมเกล้าเจ้าคุณทหารลาดกระบัง
ทั้งนี้ ขร. ได้ตระหนักถึงความสําคัญของการมีส่วนร่วม จึงได้จัดกิจกรรมระดมความเห็น และกิจกรรมการถ่ายทอดความรู้เทคโนโลยีและประชาสัมพันธ์ความรู้ ให้แก่หน่วยงานที่เกี่ยวข้องทั้งจากภาครัฐ รัฐวิสาหกิจ และเอกชน เพื่อร่วมกันพัฒนามาตรฐานกํากับดูแลด้านความปลอดภัยทางราง และ ยกระดับความปลอดภัยในการเดินทางและการขนส่งทางรางให้มีประสิทธิภาพ เพื่อให้เกิดประโยชน์แก่ประชาชนสูงสุด
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีนักกีฬาเชียร์ฮิปฮอป ทีมชาติไทยสร้างประวัติศาสตร์คว้าแชมป์โลกที่สหรัฐฯ
วันจันทร์ที่ 25 เมษายน 2565
โฆษกรัฐบาลเผยนายกฯ ยินดีนักกีฬาเชียร์ฮิปฮอป ทีมชาติไทยสร้างประวัติศาสตร์คว้าแชมป์โลกที่สหรัฐฯ
โฆษกรัฐบาลเผยนายกฯ ยินดีนักกีฬาเชียร์ฮิปฮอป ทีมชาติไทยสร้างประวัติศาสตร์คว้าแชมป์โลกที่สหรัฐฯ
วันนี้ (25 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมที่นักกีฬาเชียร์ฮิปฮอป ทีมชาติไทย ได้สร้างประวัติศาสตร์ให้แก่วงการกีฬาไทย ได้เหรียญทอง ประเภทดับเบิ้ลเชียร์ฮิปฮอป จากการแข่งขันชิงแชมป์โลกที่สหรัฐอเมริกาโดย สมาคมกีฬาเชียร์แห่งประเทศไทย ซึ่งได้รับการสนับสนุนจาก การกีฬาแห่งประเทศไทย และ กองทุนพัฒนาการกีฬาแห่งชาติ ได้คัดตัวแทนเยาวชนไทย 2 คน ได้แก่ “แบงค์” หรือนายนพรัตน์ บุญรัตน์ สมาชิกจากทีม Group Royal Crew-GRC and Mix Them Up และ “ดรณ์” หรือนายกร คุ้มราช เป็นสมาชิกจากทีม The Zoo and Awesome เข้าแข่งขันกับนักเต้นฮิปฮอปทั่วโลก ในรายการ THE 2022 ICU WORLD CHAMPIONSHIPS ณ ESPN Wide World of Sports Complex เมืองออร์แลนโด สหรัฐอเมริกา ซึ่งเป็นรายการที่ใหญ่ที่สุด จัดโดยสหพันธ์กีฬาเชียร์นานาชาติ (THE INTERNATIONAL CHEER UNION -ICU) มีนักกีฬาทั้งหมด 17 ประเทศ โดยทั้งสองคนสามารถเอาชนะนักกีฬาตัวเต็งจากหลายประเทศทั้งเอกวาดอร์ เม็กซิโก เปอร์โตริโก้ และ เยอรมนี
“นายกรัฐมนตรีชื่นชมเยาวชนไทยที่มีความสามารถ สร้างชื่อเสียงให้ประเทศไทยในระดับโลก และขอบคุณสมาคมกีฬาเชียร์แห่งประเทศไทย รวมทั้งทีมงานและผู้ฝึกสอนที่ช่วยกันผลักดันเด็กไทยสร้างความสําเร็จอย่างต่อเนื่อง โดยสามารถคว้าเหรียญเงิน จากประเภทเชียร์ลีดดิ้ง รุ่นจูเนียร์ โคเอ็ด อีลิท (Junior Coed Elite) ไปก่อนหน้านี้ และสามารถคว้าแชมป์เชียร์ฮิปฮอปมาจนได้ พร้อมหวังว่าจะเดินหน้าสร้างชื่อเสียงให้กับประเทศไทยในรายการแข่งขันต่อๆ ไป รวมทั้ง เป็นกําลังใจ และเชื่อมั่นใจในความสามารถของเด็กเยาวชนทุกคนที่มีความชอบ มีแรงบันดาลใจ หากตั้งใจก็จะประสบความสําเร็จ” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลวอน กลุ่มรถบรรทุกเข้าใจรัฐบาลแก้ปัญหาราคาน้ำมัน “นายกฯ” ส่งการเร่งช่วยเหลือเพิ่มเติม - เปิดพื้นที่รับฟังจากทุกภาคส่วน
วันอาทิตย์ที่ 19 ธันวาคม 2564
โฆษกรัฐบาลวอน กลุ่มรถบรรทุกเข้าใจรัฐบาลแก้ปัญหาราคาน้ํามัน “นายกฯ” ส่งการเร่งช่วยเหลือเพิ่มเติม - เปิดพื้นที่รับฟังจากทุกภาคส่วน
โฆษกรัฐบาลวอน กลุ่มรถบรรทุกเข้าใจรัฐบาลแก้ปัญหาราคาน้ํามัน “นายกฯ” ส่งการเร่งช่วยเหลือเพิ่มเติม - เปิดพื้นที่รับฟังจากทุกภาคส่วน
(19 ธ.ค. 64) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีสหพันธ์การขนส่งทางบกแห่งประเทศไทย ได้ออกมาประกาศ อาจมีการรวมกลุ่มกันยกระดับการเรียกร้องหยุดเดินรถขนส่ง 50% หรือ 2 แสนคันเร็วๆ นี้ เพื่อเรียกร้องให้รัฐบาลช่วยเหลือผู้ประกอบการรถบรรทุกซึ่งประสบปัญหาราคาน้ํามันที่สูงขณะนี้ ทั้งนี้ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบและได้เร่งสั่งการให้กระทรวงพลังงานหาแนวทางช่วยเหลือเพิ่มเติมตลอดจนเปิดพื้นที่รับฟังเสียงสะท้อนจากผู้ได้รับผลกระทบให้ครอบคลุมทุกภาคส่วน
โฆษกรัฐบาล กล่าวเพิ่มเติมด้วยว่ารัฐบาลเข้าใจปัญหาราคาน้ํามันที่ผันผวน ที่ผ่านมา กระทรวงพลังงานและหน่วยงานที่เกี่ยวข้อง ได้ตรึงราคาน้ํามันดีเซลไม่เกิน 30 บาทต่อลิตร เพื่อลดผลกระทบจากราคาพลังงาน ช่วยเหลือกลุ่มผู้ขับรถบรรทุกในระยะเร่งด่วน ส่วน ในระยะกลางและระยะยาว ครม.อนุมัติหลักการร่างพระราชกฤษฎีกาเปลี่ยนแปลงกรอบวงเงินกู้ จากเดิมที่กําหนดไว้ให้กู้ได้ไม่เกิน 2 หมื่นล้านบาท ขยายให้เป็น 3 หมื่นล้านบาท เพื่อรักษาเสถียรภาพกองทุนน้ํามันเชื้อเพลิง ให้สามารถกู้ยืมเงินได้ตามความเห็นของกระทรวงการคลัง
“รัฐบาลวอนกลุ่มผู้ขับรถบรรทุกให้เข้าใจถึงสภาวการณ์ของราคาน้ํามันในตลาดโลกด้วย ซึ่งเป็นไปตามกลไกตลาด ความต้องการและปริมาณการผลิตน้ํามันโลก จําเป็นต้องใช้เวลา นายกรัฐมนตรีได้กําชับให้กระทรวงพลังงานและทุกส่วนที่เกี่ยวข้องรับฟังข้อเสนอเพื่อร่วมหาทางออกและมาตรการที่เหมาะสมกับทุกฝ่าย รวมทั้งดูแลราคาพลังงาน เพื่อลดผลกระทบต่อการใช้ชีวิตของประชาชนให้มากที่สุด ซึ่งหากมีการหยุดการเดินรถเกรงจะทําให้เกิดผลเสียในวงกว้าง กระทบต่อเศรษฐกิจไทยและบรรยากาศปีใหม่ ที่กําลังใช้จ่ายอย่างคึกคักอยู่ในขณะนี้” นายธนกร กล่าว
รัฐบาลไทย-ข่าวทำเนียบรัฐบาล-ดีเดย์ 1 ม.ค. 65 สิทธิบัตรทองรักษาที่หน่วยปฐมภูมิไหนก็ได้ ครอบคลุมทั่วประเทศ
วันศุกร์ที่ 31 ธันวาคม 2564
ดีเดย์ 1 ม.ค. 65 สิทธิบัตรทองรักษาที่หน่วยปฐมภูมิไหนก็ได้ ครอบคลุมทั่วประเทศ
.....
บอร์ด สปสช. ยกระดับการบริการ ให้ประชาชนสิทธิบัตรทองที่เจ็บป่วยและมีเหตุจําเป็น สามารถไปรักษากับหมอประจําครอบครัวที่หน่วยบริการปฐมภูมิไหนก็ได้ ล่าสุดขยายพื้นที่ครอบคลุมทั่วประเทศ โดยเพิ่มอีก 8 เขตสุขภาพ ได้แก่ เขต 1 เชียงใหม่ เขต 2 พิษณุโลก เขต 3 นครสวรรค์ เขต 4 สระบุรี เขต 5 ราชบุรี เขต 6 ระยอง เขต 11 สุราษฎร์ธานี และเขต 12 สงขลา มีผลตั้งแต่วันที่ 1 ม.ค. 65 เป็นต้นไป
.
ก่อนหน้านี้ได้นําร่องไปแล้วใน 5 เขตพื้นที่ คือ เขต 9 นครราชสีมา เขต 13 กทม. เขต 7 ขอนแก่น เขต 8 อุดรธานี และเขต 10 อุบลราชธานี ซึ่งได้รับการตอบรับจากประชาชนอย่างมาก เนื่องจากประชาชนสามารถเข้าถึงบริการในระบบบัตรทองได้มากขึ้น จากเดิมที่ใช้สิทธิได้เพียงในหน่วยบริการประจําหรือหน่วยบริการปฐมภูมิในเครือข่ายเท่านั้น
.
รัฐบาลไทย-ข่าวทำเนียบรัฐบาล-วธ.เปิดคลังสมองแบ่งปันประสบการณ์ 7 ศิลปินศิลปาธรผ่าน“รายการศิลปะอำรุง” ทาง สศร.แชนนอล ออนไลน์
วันจันทร์ที่ 27 ธันวาคม 2564
วธ.เปิดคลังสมองแบ่งปันประสบการณ์ 7 ศิลปินศิลปาธรผ่าน“รายการศิลปะอํารุง” ทาง สศร.แชนนอล ออนไลน์
วธ.เปิดคลังสมองแบ่งปันประสบการณ์ 7 ศิลปินศิลปาธรผ่าน“รายการศิลปะอํารุง” ทาง สศร.แชนนอล ออนไลน์
วธ.เปิดคลังสมองแบ่งปันประสบการณ์ 7 ศิลปินศิลปาธรผ่าน“รายการศิลปะอํารุง” ทาง สศร.แชนนอล ออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม(วธ.) มีนโยบายส่งเสริมการเรียนรู้ การศึกษา การสร้างสรรค์และการจัดการองค์ความรู้ทางวัฒนธรรม ดังนั้น วธ.โดยสํานักงานศิลปวัฒนธรรมร่วมสมัย (สศร.) จึงได้จัดทํารายการศิลปะอํารุง ชุด Change the Series “7 ศิลปาธร 7 สิ่งเพื่อการเปลี่ยนแปลง” ซึ่งเป็นรายการที่จัดทําขึ้นเพื่อเผยแพร่ เชิดชูเกียรติ รวมทั้งถ่ายทอดความรู้และประสบการณ์ของศิลปินร่วมสมัยดีเด่นรางวัลศิลปาธร ประจําปี 2564 ให้เป็นที่รับรู้อย่างกว้างขวาง และสร้างแรงบันดาลใจให้แก่ศิลปินรุ่นใหม่ โดยสามารถติดตามรับชมรายการศิลปะอํารุง ชุด Change the Series “7 ศิลปาธร 7 สิ่งเพื่อการเปลี่ยนแปลง”ที่มีการเผยแพร่ในช่วงเดือนธันวาคม 2564 ทางแฟนเพจ Facebook และ YouTube channel สํานักงานศิลปวัฒนธรรมร่วมสมัย
รัฐมนตรีว่าการกระทรวงวัฒนธรรม กล่าวอีกว่า รายการศิลปะอํารุง ในครั้งนี้มีศิลปินร่วมสมัยดีเด่น รางวัลศิลปากรจํานวน 7 ท่าน ได้แก่ 1. นายปรัชญา พิณทอง สาขาทัศนศิลป์ 2.นายวีระศักดิ์ จันทร์ส่งแสง สาขาวรรณศิลป์ 3.ผศ.อโณทัย นิติพน สาขาดนตรี 4. ศ.ดร.ต้นข้าว ปาณินท์ สาขาสถาปัตยกรรม 5. ดร.กฤษณ์ เย็นสุดใจ สาขาศิลปะการออกแบบ 6.นางสาวสุมณฑา สวนผลรัตน์ สาขาศิลปะการแสดง และ7. นายนวพล ธํารงรัตนฤทธิ์ สาขาภาพยนตร์และสื่อเคลื่อนไหว มาร่วมรายการในรูปแบบรายการวาไรตี้ทอล์ค ที่ชี้ชวนให้มองเห็นโอกาสใหม่ๆ ในการสร้างรายได้ ผ่านการจุดประกายของศิลปิน และมาถ่ายทอดเรื่องราวการค้นพบคุณค่าของงานศิลปะในรูปแบบต่างๆ จากการสร้างสรรค์และนํามาปรับใช้จนสามารถสร้างอาชีพได้
นายอิทธิพล กล่าวด้วยว่า รางวัลศิลปินศิลปาธร เป็นรางวัลที่สศร.ได้ดําเนินการคัดสรรศิลปินรุ่นกลางที่มีผลงานโดดเด่นเป็นที่ประจักษ์ เป็นผู้สร้างแรงบันดาลใจให้แก่ศิลปินรุ่นใหม่ สร้างชื่อเสียงให้แก่ประเทศไทยและสร้างประโยชน์แก่สังคม โดยได้ดําเนินการมาตั้งแต่ปี พ.ศ. ๒๕๔๗ ทุกท่านล้วนมีบทบาทสําคัญในการทํางานด้านศิลปวัฒนธรรมให้เข้าถึงประชาชนโดยการสร้างสรรค์งานศิลปะร่วมสมัยกับชุมชน ใช้กระบวนการทางศิลปะเข้าช่วยกล่อมเกลาจิตใจ เสริมสร้างและพัฒนาคุณภาพชีวิต รวมถึงการบําบัดและเยียวยาสมาชิกในสังคมให้มีความเข้มแข็ง รู้จักปรับวิถีการดํารงชีวิตให้สอดรับกับการเปลี่ยนแปลงของโลกภายใต้วัฒนธรรมวิถีใหม่ นอกจากนี้ ผลงานทางศิลปะจากความคิดสร้างสรรค์ของศิลปินศิลปาธร ช่วยส่งเสริม สืบสาน พัฒนาทักษะ ต่อยอดภูมิปัญญาในรูปแบบของศิลปะร่วมสมัย สามารถนํามาประยุกต์ใช้ในสังคมปัจจุบันได้อย่างเหมาะสม ทันสมัยและมีคุณค่า ช่วยสร้างรายได้ทางเศรษฐกิจ ตามโมเดลเศรษฐกิจใหม่ BCG และผลักดัน “Soft Power” ความเป็นไทย นําทุนทางวัฒนธรรมมาต่อยอดสร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ สร้างรายได้จากการท่องเที่ยวและบริการทางวัฒนธรรมให้แก่ชุมชนและประเทศอย่างเป็นรูปธรรม
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมให้กำลังใจผู้ประกอบการเอสเอ็มอีที่นำผลิตภัณฑ์มาจำหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
วันพุธที่ 27 เมษายน 2565
ปลัดกอบชัยฯ เยี่ยมชมให้กําลังใจผู้ประกอบการเอสเอ็มอีที่นําผลิตภัณฑ์มาจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
ปลัดกอบชัยฯ เยี่ยมชมให้กําลังใจผู้ประกอบการเอสเอ็มอีที่นําผลิตภัณฑ์มาจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
ปลัดกอบชัยฯ เยี่ยมชมให้กําลังใจผู้ประกอบการเอสเอ็มอีที่นําผลิตภัณฑ์มาจําหน่าย
ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
วันนี้ (26 เมษายน 2565) เวลา 09.45 น. นายกอบชัย สังสิทธิสวัสดิ์ ปลัดกระทรวงอุตสาหกรรม เยี่ยมชมให้กําลังใจผู้ประกอบการเอสเอ็มอีจากจังหวัดสมุทรสงคราม ที่นําผลิตภัณฑ์มาจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง” โดยมี นายสมพล โนดไธสง ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมด้วย
โดยผลิตภัณฑ์ที่นํามาจําหน่ายได้รับการส่งเสริมพัฒนาและมีมาตรฐานจากผู้ผลิตจังหวัดสมุทรสงคราม เพื่อช่วยเหลือวิสาหกิจชุมชนและวิสาหกิจขนาดกลางและขนาดย่อม ให้มีช่องทางการจําหน่าย และกระจายสินค้าที่เป็นภูมิปัญญาท้องถิ่น อาทิ น้ําตาลมะพร้าว กล้วยตาก กล้วยอบ กล้วยผง วุ้นมะพร้าว มะพร้าวน้ําหอม น้ําตาลสด ส้มโอ กะปิ ปลาทูนึ่ง ปลาทูแดดเดียว ขนมตาล กระเป๋าเส้นพลาสติก และกระเป๋าผ้ามัดย้อม ฯลฯ โดยจะจําหน่ายตั้งแต่วันที่ 26 เมษายน – 27 เมษายน 2565 ณ บริเวณด้านข้างอาคารสํานักงานปลัดกระทรวงอุตสาหกรรม (ตรงข้ามธนาคารกรุงไทย) กระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีชื่นชม 9 กระทรวง 26 หน่วยงาน และ 2 ส่วนราชการ พร้อมปรับร่างประมวลกฎหมายยาเสพติดให้ทันสมัย เฝ้าระวังกระบวนการค้ายาที่หันมาใช้สกุลเงินดิจิทัลหรือ Crypto
วันศุกร์ที่ 8 ตุลาคม 2564
นายกรัฐมนตรีชื่นชม 9 กระทรวง 26 หน่วยงาน และ 2 ส่วนราชการ พร้อมปรับร่างประมวลกฎหมายยาเสพติดให้ทันสมัย เฝ้าระวังกระบวนการค้ายาที่หันมาใช้สกุลเงินดิจิทัลหรือ Crypto
นายกรัฐมนตรีชื่นชม 9 กระทรวง 26 หน่วยงาน และ 2 ส่วนราชการ ปฏิบัติงานด้านยาเสพติดอายัดทรัพย์สินได้กว่า 7,300 ล้าน  พร้อมปรับร่างประมวลกฎหมายยาเสพติดให้ทันสมัย เฝ้าระวังกระบวนการค้ายาที่หันมาใช้สกุลเงินดิจิทัลหรือ Cryptocurrency ในการกระทําความผิด
วันนี้(8ต.ค. 64) พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวแสดงความชื่นชมและสร้างขวัญกําลังใจแก่เจ้าหน้าที่ผู้ปฏิบัติงานด้านยาเสพติดในการประชุมแถลงผลการดําเนินงานป้องกันและปราบปรามยาเสพติดประจําปี2564โดยนายกรัฐมนตรีย้ําการป้องกันและปราบปรามยาเสพติดนั้นถือเป็นวาระสําคัญของชาติทุกหน่วยงานได้มีการบูรณาการการทํางานอย่างจริงจังและเข้มแข็งทั้งตํารวจป.ป.ส.ภาคประชาสังคมตลอดจนภาคีเครือข่ายประเทศต่างๆ ทําให้การปราบปรามยาเสพติดมีการพัฒนาไปเป็นอย่างมากโดยในปี2564รัฐบาลได้ตั้งเป้าหมายยึดอายัดทรัพย์สินไว้ที่6,000ล้านบาทแต่ผลจากการบูรณาการการทํางานกันอย่างจริงจังทําให้สามารถยึดอายัดทรัพย์สินได้กว่า7,300ล้านบาทถือว่าทํางานได้เกินเป้าหมายที่ได้รับปากกับประชาชนไว้
นายกรัฐมนตรีได้กล่าวถึงดําเนินการปรับปรุงแก้ไขร่างประมวลกฎหมายยาเสพติดเพื่อให้มีความทันสมัยทดแทนกฎหมายยาเสพติดที่ล้าสมัยที่ใช้มายาวนานถึง42ปีเพื่อให้สอดรับกับสถานการณ์การทํางานในปัจจุบันจากนี้จะสามารถยึดอายัดทรัพย์สินผู้ค้ายาเสพติดย้อนหลังได้ถึง10ปีพร้อมกล่าวถึงการปลดล็อคพืชกระท่อมที่ถือได้ว่าเป็นกฎหมายเพื่อประชาชนเพื่อให้ประชาชนสามารถใช้สรรพคุณทางยาของกระท่อมให้เกิดประโยชน์ต่อร่างกาย โดยรัฐบาลจะเดินหน้าผลักดันพืชกระท่อมให้เป็นพืชเศรษฐกิจเพื่อทําให้เกิดรายได้ต่อไป
นายกรัฐมนตรียังได้กล่าวถึงก้าวต่อไปของรัฐบาลว่ารัฐบาลเน้นพัฒนาเทคโนโลยีให้ทันสมัยเท่าทันกลุ่มผู้ค้ายาเสพติดเพื่อติดตามกระบวนการค้ายาที่หันมาใช้สกุลเงินดิจิทัลหรือCryptocurrencyในการกระทําความผิด
ในช่วงท้ายนายกรัฐมนตรีได้ขอบคุณ9กระทรวง26หน่วยงานและ2ส่วนราชการที่ร่วมกันบูรณาการอย่างมีประสิทธิภาพตลอดจนพี่น้องประชาชนที่มีส่วนร่วมในการแก้ไขปัญหายาเสพติดและขอเป็นกําลังใจกับทุกหน่วยงานในการปฏิบัติหน้าที่โดยให้มุ่งมั่นแก้ไขขจัดภัยยาเสพติดเพื่อความปลอดภัยของสังคมสืบต่อไป
------------------------
รัฐบาลไทย-ข่าวทำเนียบรัฐบาล-นายกรัฐมนตรียกย่องสปิริตทีมวอลเลย์บอลหญิงของไทย เสียสละอาสารวมพลังทำหน้าที่แทนคนไทยในเวทีกีฬาโลก พร้อมห่วงปัญหาพนันออนไลน์ช่วงฤดูกาลแข่งขันฟุตบอลยูโร 2020
วันอังคารที่ 15 มิถุนายน 2564
นายกรัฐมนตรียกย่องสปิริตทีมวอลเลย์บอลหญิงของไทย เสียสละอาสารวมพลังทําหน้าที่แทนคนไทยในเวทีกีฬาโลก พร้อมห่วงปัญหาพนันออนไลน์ช่วงฤดูกาลแข่งขันฟุตบอลยูโร 2020
นายกรัฐมนตรียกย่องสปิริตทีมวอลเลย์บอลหญิงของไทย เสียสละอาสารวมพลังทําหน้าที่แทนคนไทยในเวทีกีฬาโลก พร้อมห่วงปัญหาพนันออนไลน์ช่วงฤดูกาลแข่งขันฟุตบอลยูโร 2020
วันนี้ (15 มิถุนายน 2564) เวลา 12.40 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันรัฐบาลมุ่งมั่นในการแก้ไขปัญหาต่าง ๆ ที่เกิดขึ้นทั้งปัญหาวิกฤตโควิด-19 และวางแผนเตรียมพร้อมเพื่ออนาคตของประเทศในยุค New Normal โดยเฉพาะด้านเศรษฐกิจ แก้ไขปากท้องของพี่น้องประชาชน ส่งเสริมการลงทุนตามแผนยุทธศาสตร์ชาติ แผนแม่บท แผนการปฏิรูป ทั้งในส่วนกลาง ส่วนภูมิภาค และส่วนท้องถิ่น ย้ําทุกโครงการต้องไม่ให้มีการทุจริต โดยประชาชนสามารถร้องเรียนผ่านสํานักงานปลัดสํานักนายกรัฐมนตรี เพื่อให้มีการตรวจสอบแผนงานโครงการต่าง ๆ ได้
นายกรัฐมนตรียังกล่าวถึงแนวทางในการแก้ไขปัญหายาเสพติดตามวาระแห่งชาติ โดยจะเสนอให้หน่วยงานที่เกี่ยวข้องเร่งตรวจสอบในพื้นที่ชุมชน หมู่บ้าน นําคนที่ติดยาเสพติดขึ้นทะเบียนเพื่อนําไปสู่การบําบัดรักษาและลดภาระของครอบครัว รวมทั้งการดําเนินคดีกับนายทุนที่ซื้อ-ขาย ยาเสพติดอย่างเข้มงวดตามกฎหมาย พร้อมห่วงใยถึงการพนันออนไลน์ในช่วงนี้ ซึ่งเป็นฤดูกาลแข่งขันฟุตบอลยูโร 2020 ได้มีการดําเนินคดีผู้กระทําผิดหลายรายแล้วและไม่อยากให้ประชาชนมีปัญหาหนี้สินเพิ่มเติม
โอกาสนี้ นายกรัฐมนตรียังได้ติดตามการแข่งขันวอลเลย์บอลเนชั่นลีก 2021 ของทีมวอลเลย์บอลหญิงของไทยที่อิตาลีมาโดยตลอด พร้อมแสดงชื่นชมและเป็นกําลังใจให้นักกีฬาทุกคนที่เสียสละจัดทีมแข่งขัน ทําให้ประเทศไทยได้รับชื่อเสียงและการยอมรับจากนานาประเทศ เนื่องจากนักกีฬาหลายคนมีประสบการณ์สูง ต่างเสียสละด้วยความรักในกีฬาวอลเลย์บอล และสํานึกในความเป็นชาติไทย โดยอาสารวมตัวกันอย่างกระทันหันไปทําหน้าที่แทนคนไทยในเวทีกีฬาโลก อาสาแทนผู้ฝึกสอนและนักกีฬาที่ประสบปัญหาจากการเก็บตัวฝึกซ้อม เพราะการแข่งขันรายการนี้ถือว่าเป็นรายการแข่งขันวอลเล่ย์บอลที่สําคัญในระดับต้น ๆ ของโลก ถึงแม้จะไม่มีเวลาเตรียมตัว ไม่มีเวลาเตรียมทีม แต่เมื่อลงสนามทุกคนรวมพลังสู้ด้วยสปิริต ด้วยจิตใจของนักสู้สตรีไทย ให้ทั้งโลกได้ประจักษ์ รวมทั้งการแสดงออกของวัฒนธรรมความเป็นไทย การไหว้ การมีสัมมาคารวะ การยิ้มแย้มแจ่มใส จึงเป็นที่ชื่นชอบชื่นชมของนานาชาติ และสร้างความสุขให้กับคนไทย ถึงแม้จะแข่งขันผ่านพ้นไป 3 สัปดาห์ 12 ครั้ง ประสบชัยชนะกับประเทศเยอรมันเพียงครั้งเดียวก็ตาม แต่ก็มีผลการแข่งขันที่น่าพอใจเพื่อเป็นแบบอย่างให้กับนักกีฬารุ่นต่อไป
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” มอบกระทรวงในการกำกับดูแลสาธารณสุข คมนาคม ท่องเที่ยว ประสานหน่วยงานเกี่ยวข้องเตรียมความพร้อมรับโควิดเป็นโรคประจำถิ่น
วันพฤหัสบดีที่ 5 พฤษภาคม 2565
รองนายกรัฐมนตรี “อนุทิน” มอบกระทรวงในการกํากับดูแลสาธารณสุข คมนาคม ท่องเที่ยว ประสานหน่วยงานเกี่ยวข้องเตรียมความพร้อมรับโควิดเป็นโรคประจําถิ่น
รองนายกรัฐมนตรี “อนุทิน” มอบกระทรวงในการกํากับดูแลสาธารณสุข คมนาคม ท่องเที่ยว ประสานหน่วยงานเกี่ยวข้องเตรียมความพร้อมรับโควิดเป็นโรคประจําถิ่น รองรับฟื้นฟูเศรษฐกิจตามนโยบายนายกรัฐมนตรีเป็นไปอย่างรอบด้าน
วันที่ 5 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้ติดตามสถานการณ์การแพร่ระบาดของโรคโควิด19 พบว่าช่วง 2 สัปดาห์หลังเทศกาลสงกรานต์การแพร่ระบาดทรงตัวและผู้ติดเชื้อรายใหม่ลดลงโดยต่อเนื่อง ซึ่งเป็นสถานการณ์ที่สนับสนุนการเตรียมประเทศเข้าสู่การประกาศโควิด19 เป็นโรคประจําถิ่น (Endemic)
ทั้งนี้ นายอนุทิน ในฐานะรองนายกรัฐมนตรีซึ่งกํากับดูแลกระทรวงสาธารณสุข กระทรวงคมนาคม และกระทรวงการท่องเที่ยวและกีฬา ได้มีข้อสั่งการให้หน่วยงานภายใต้ 3 กระทรวงประสานงานกับหน่วยงานที่เกี่ยวข้องเตรียมการดําเนินงาน วางแนวทางปฏิบัติ ตลอดจนการให้บริการประชาชน นักท่องเที่ยว เพื่อให้สอดคล้องกับสถานการณ์เมื่อโควิด19 เป็นโรคประจําถิ่น
“การเตรียมการสู่โรคประจําถิ่นขณะนี้ไม่ได้เกิดขึ้นในเฉพาะของด้านการแพทย์และสาธารณสุข แต่รองนายกรัฐมนตรีได้มอบหมายหน่วยงานภายใต้การดูแลทั้งคมนาคมและการท่องเที่ยว ให้เตรียมการแนวปฏิบัติต่าง ๆ ให้พร้อม เพื่อให้การเดินหน้าฟื้นฟูเศรษฐกิจตามนโยบายของ พล.อ.ประยุทธ์ จันทร์โอชา นายกรัฐมนตรีและรมว.กลาโหม ดําเนินไปได้อย่างต่อเนื่องและรอบด้าน” น.ส.ไตรศุลี กล่าว
น.ส.ไตรศุลี กล่าวว่า ในด้านของสาธารณสุข รองนายกรัฐมนตรี ได้เน้นย้ําว่า การเข้าสู่โรคประจําถิ่นจะต้องดําเนินการควบคู่ไปกับการที่ประชาชนมีความรอบรู้ด้านสุขภาพ เพื่อให้ใช้ชีวิตอยู่กับโควิดที่จะเป็นโรคประจําถิ่นได้ รู้วิธีป้องกันและดูแลตัวเองให้ปลอดภัย
อย่างไรก็ตาม ในพื้นที่ที่มีความพร้อมขณะนี้ก็ได้เริ่มนําร่องเตรียมการบริหารโควิด19 เป็นโรคประจําถิ่น หรือ Endemic Sandbox เช่น กรณีของกรุงเทพมหานคร ที่มีความพร้อมในหลายด้านทั้งจํานวนผู้ป่วยใหม่ที่ลดลง การฉีดวัคซีนครอบคลุมสูง กระทรวงสาธารณสุขก็ได้มีข้อแนะนําสําหรับการจัดการ Endemic Sandbox ในพื้นที่สําคัญ เช่น สวนสาธารณะ ที่มีคนจํานวนมาก ขนส่งสาธารณะ ตลอดจนกิจการที่มีความเสี่ยง โดยร่วมกับหน่วยงานที่เกี่ยวข้องยกระดับการผ่อนคลายอย่างค่อยเป็นค่อยไป เพื่อให้ประชาชนปรับตัวให้ช่วงเปลี่ยนผ่านเป็นไปอย่างราบรื่น
...............................
รัฐบาลไทย-ข่าวทำเนียบรัฐบาล-แพลตฟอร์ม “ไทยมีงานทำ” เจ๋ง เชื่อมโยง ตำแหน่งงานภาครัฐ-เอกชน พร้อมให้บริการประชาชนผ่านระบบ e-Service
วันพุธที่ 27 กรกฎาคม 2565
แพลตฟอร์ม “ไทยมีงานทํา” เจ๋ง เชื่อมโยง ตําแหน่งงานภาครัฐ-เอกชน พร้อมให้บริการประชาชนผ่านระบบ e-Service
กระทรวงแรงงาน เดินหน้าเชื่อมโยงข้อมูลตําแหน่งงานภาครัฐ ภาคเอกชน ขับเคลื่อนระบบบริการช่วยเหลือผู้ว่างงานเข้าสู่ตลาดแรงงาน สะดวก ง่าย ไม่มีค่าใช้จ่าย ที่ “ไทยมีงานทํา”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปี 2565 กระทรวงแรงงานมีเป้าหมายขับเคลื่อนงานบริการ Agenda ระบบช่วยเหลือผู้ว่างงานให้กลับเข้าสู่ตลาดแรงงาน โดยมีกรมการจัดหางานเป็นหน่วยงานผู้รับผิดชอบหลักในการขับเคลื่อนสู่เป้าหมาย เพื่ออํานวยความสะดวกให้ประชาชนที่ว่างงาน สามารถใช้บริการหางานอย่างสะดวกสบาย และสามารถรับความช่วยเหลือผ่านระบบออนไลน์ได้ ซึ่งจะประหยัดเวลา ลดภาระของประชาชน ลดความซ้ําซ้อนการขอข้อมูลเพื่อรับบริการของรัฐ โดยระบบบริการจะครอบคลุมตั้งแต่การแจ้งว่างงาน การขอรับสิทธิต่าง ๆ จากการว่างงาน การฝึกอบรมเพื่อพัฒนาฝีมือ การจัดหางานใหม่ การจับคู่ (matching) ผู้ว่าจ้างและแรงงาน จากการเชื่อมโยงข้อมูลบนแพลตฟอร์ม “ไทยมีงานทํา” และระบบบริการของหน่วยงานที่เกี่ยวข้อง
“สําหรับระบบช่วยเหลือผู้ว่างงานให้กลับเข้าสู่ตลาดแรงงาน เป็น 1 ใน 12 งานบริการ ตามแนวทางการขับเคลื่อนการให้บริการประชาชนผ่านระบบอิเล็กทรอนิกส์ (e-Service) ตามมติครม.เมื่อวันที่ 3 สิงหาคม 2564 ผ่านแผนการปฏิรูปประเทศ ภายใต้นโยบายของพล.อ.ประยุทธ์ จันทร์โอชา นายกรัฐมนตรี และกระทรวงแรงงานซึ่งกํากับดูแลโดยพล.อ.ประวิตร วงษ์สุวรรณ รองนายกรัฐมนตรี ที่กําหนด Roadmap งานบริการ Agenda ระบบช่วยเหลือผู้ว่างงานฯ ระหว่างปีงบประมาณ พ.ศ. 2565 – 2567 ไว้แล้ว โดยเมื่อสําเร็จไม่เพียงจะมีการเชื่อมโยงข้อมูลภายในของกระทรวงแรงงานเท่านั้น แต่จะมีการเชื่อมโยงข้อมูลกับหน่วยงานด้านการศึกษา สถาบันคุณวุฒิวิชาชีพ (องค์การมหาชน) หน่วยงานด้านอุตสาหกรรม สํานักงานส่งเสริมเศรษฐกิจดิจิทัล (DEPA) และฐานข้อมูลภาคเอกชนด้านการจัดหางาน อย่างน้อย 3 แห่ง เพื่อกําหนดทิศทางด้านการพัฒนากําลังแรงงาน ตลาดแรงงาน และการพัฒนาทักษะ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกสถียร อธิบดีกรมการจัดหางาน กล่าวว่า แพลตฟอร์มไทยมีงานทําซึ่งพัฒนาโดยกรมการจัดหางาน เป็นแพลตฟอร์มที่พัฒนาขึ้นสําหรับคนหางานที่กําลังมองหางานที่เหมาะสมกับตนเอง โดยรวบรวมตําแหน่งงานจากภาครัฐ ภาคเอกชน และตําแหน่งงานจากบริษัทจัดหางานชั้นนําไว้หลายตําแหน่ง เพื่อคนหางานสามารถค้นหาข้อมูลตําแหน่งงานที่เหมาะสมกับตัวเองมากที่สุด ด้วยการ Matching ตําแหน่งงานตามความรู้ ความสามารถ และทักษะที่มีอยู่ ทั้งยังมีการให้บริการสําหรับนายจ้าง/สถานประกอบการ ที่ต้องการประกาศรับสมัครงานโดยไม่เสียค่าบริการ นอกจากนี้ยังรวบรวมหลักสูตรฝึกอบรมทั้งระยะสั้นและระยะยาวของหน่วยงานต่าง ๆ ไว้ให้บริการด้วย
สําหรับทุกคนที่ต้องการมีงานทํา สามารถใช้บริการผ่านระบบออนไลน์ บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application หรือหากต้องการสอบถามข้อมูลเพิ่มเติมสามารถติดต่อได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-ก.อุตฯ เผยผลผลิตอ้อยเข้าหีบประจำฤดูการผลิตปี 64/65 ผลผลิตอ้อยรวม 92.07 ล้านตัน เพิ่มขึ้นจากปีก่อน 25.41 ล้านตัน คิดเป็น 38.12% เหตุปริมาณน้ำฝนเพิ่มขึ้นและราคาน้ำตาลโลกสูงขึ้น
วันพุธที่ 18 พฤษภาคม 2565
ก.อุตฯ เผยผลผลิตอ้อยเข้าหีบประจําฤดูการผลิตปี 64/65 ผลผลิตอ้อยรวม 92.07 ล้านตัน เพิ่มขึ้นจากปีก่อน 25.41 ล้านตัน คิดเป็น 38.12% เหตุปริมาณน้ําฝนเพิ่มขึ้นและราคาน้ําตาลโลกสูงขึ้น
ก.อุตฯ เผยผลผลิตอ้อยเข้าหีบประจําฤดูการผลิตปี 64/65
ผลผลิตอ้อยรวม 92.07 ล้านตัน เพิ่มขึ้นจากปีก่อน 25.41 ล้านตัน คิดเป็น 38.12%
เหตุปริมาณน้ําฝนเพิ่มขึ้นและราคาน้ําตาลโลกสูงขึ้น
ก.อุตฯ เผยผลผลิตอ้อยเข้าหีบประจําฤดูการผลิตปี 64/65
ผลผลิตอ้อยรวม 92.07 ล้านตัน เพิ่มขึ้นจากปีก่อน 25.41 ล้านตัน คิดเป็น 38.12%
เหตุปริมาณน้ําฝนเพิ่มขึ้นและราคาน้ําตาลโลกสูงขึ้น
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ผลผลิตอ้อยเข้าหีบประจําฤดูการผลิตปี 2564/65 ของโรงงานน้ําตาลทั้ง 57 โรง ตั้งแต่วันที่ 7 ธันวาคม 2564 จนถึงวันที่ 7 พฤษภาคม 2565 รวมระยะเวลาหีบอ้อย 152 วัน มีปริมาณอ้อยเข้าหีบทั่วประเทศที่ 92.07 ล้านตัน แยกเป็นอ้อยสด จํานวน 66.95 ล้านตัน คิดเป็น 72.72% และอ้อยไฟไหม้ จํานวน 25.12 ล้านตัน คิดเป็น 27.28% yield น้ําตาลต่อตันอ้อย โดยเฉลี่ยอยู่ที่ 110.08 กิโลกรัมต่อตันอ้อย และมีค่าความหวานอ้อยเฉลี่ยอยู่ที่ 12.71 CCS ปริมาณผลผลิตอ้อยรวมเพิ่มขึ้นจากปีก่อน 25.41 ล้านตัน คิดเป็น 38.12% สาเหตุมาจากปริมาณน้ําฝนเพิ่มขึ้นและราคาน้ําตาลโลกสูงขึ้น ส่วนแนวทางการช่วยเหลือต้นทุนการตัดอ้อยสด อยู่ระหว่างการรวบรวมข้อมูลเพื่อนําเสนอ ครม. พิจารณาต่อไป โดยการช่วยเหลือต้นทุนการตัดอ้อยสดนั้น นอกจากจะเป็นการช่วยแก้ไขปัญหาฝุ่น PM 2.5 แล้ว ยังทําให้เกษตรกรชาวไร่อ้อยหันมาตัดอ้อยสดส่งโรงงานมากขึ้น มีรายได้และมีคุณภาพชีวิตที่ดีขึ้น
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการอ้อยและน้ําตาลทราย (กอน.) กล่าวว่า จากปัญหาอ้อยสดสกปรกที่เกิดจากการเก็บเกี่ยวโดยไม่มีการตัดยอด
และไม่มีการสางใบอ้อย กลายเป็นอ้อยมีสิ่งปนเปื้อน และอ้อยยอดยาว ที่เป็นสาเหตุทําให้ yield น้ําตาลต่อตันอ้อยลดลงนั้น กระทรวงอุตสาหกรรมจะวางแนวทางในการแก้ปัญหาต่อไป
นายเอกภัทร วังสุวรรณ เลขาธิการคณะกรรมการอ้อยและน้ําตาลทราย กล่าวเพิ่มเติมว่า ปริมาณตัวเลขอ้อยไฟไหม้ในฤดูการผลิตปี 2564/65 ยังไม่เป็นไปตามเป้าที่วางไว้ คือ ปริมาณอ้อยไฟไหม้เข้าหีบไม่เกิน 10% ของปริมาณอ้อยทั้งหมด สาเหตุมาจากฝนตกอย่างต่อเนื่องทําให้อ้อยล้มเป็นจํานวนมาก เป็นอุปสรรคในการตัดอ้อยสด ทาง สอน. ได้วางแนวทางบริหารจัดการการแก้ไขปัญหาอ้อยไฟไหม้ให้เข้มข้นยิ่งขึ้น อาทิเช่น จัดหาเครื่องสางใบอ้อยมาให้เกษตรกรชาวไร่อ้อยยืมเพื่อสางใบอ้อย ส่งเสริมการรับซื้อใบอ้อยเพื่อเพิ่มรายได้ และลดการเผาใบอ้อย การขอรับการสนับสนุนเงินช่วยเหลือจากรัฐบาลเพื่อลดต้นทุนการตัดอ้อยสด การสนับสนุนสินเชื่อดอกเบี้ยต่ําให้เกษตรกรชาวไร่อ้อยกู้เพื่อซื้อเครื่องจักรกลการเกษตร รวมทั้งการลงนามในบันทึกความร่วมมือการแก้ไขปัญหาอ้อยไฟไหม้ ซึ่งรัฐบาลได้กําหนดนโยบายชัดเจนที่จะไม่ส่งเสริมอ้อยไฟไหม้ในการลดฝุ่น PM 2.5 ประกอบกับโรงงานน้ําตาลทรายเองได้เข้าไปส่งเสริมให้เกษตรกรชาวไร่อ้อยตัดอ้อยสดมากขึ้น คาดว่าฤดูการผลิตปีหน้าปริมาณอ้อยสดจะมีทิศทางเพิ่มขึ้นต่อเนื่อง ซึ่งจะส่งผลทําให้ผลผลิตน้ําตาลต่อตันอ้อยสูงขึ้น ทั้งนี้ สอน.ได้คาดการณ์แนวโน้มฤดูการผลิตปี 2565/66 จะมีปริมาณอ้อยเพิ่มขึ้นมากกว่า 100 ล้านตัน สาเหตุจากปริมาณน้ําฝนที่เพิ่มขึ้นและราคาน้ําตาลในตลาดโลกยังอยู่ในระดับสูง